وکٹوریا کی ڈیجیٹل افرادی قوت کی تعمیر

کیا آپ ڈیجیٹل کیریئر اپنانے میں دلچسپی رکھتے ہیں؟

ایک نئے کیریئر کے لیے قابلیت بڑھانے میں آپ کا سہارا

Digital Jobs پروگرام میں شریک ہوں

مستقبل میں جن کوالیفکیشنز کی زیادہ مانگ ہو گی، وہ ڈیجیٹل مہارتیں ہیں

اپنی ڈیجیٹل مہارتیں بڑھانے اور نیا کیریئر شروع کرنے کے لیے وکٹورین حکومت کے Digital Jobs پروگرام میں شریک ہوں۔

آپ کو انڈسٹری کے تعاون سے 12 ہفتوں کی مفت تربیت اورتنخواہ کے ساتھ 12 ہفتوں کی جاب پلیسمنٹ مکمل کرنے کا موقع ملے گا - پھر آپ ایک اطمینان بخش، لمبے کیریئر کی طرف گامزن ہو جائیں گے۔

اگر آپ کی عمر 30 سال سے زیادہ ہے، آپ کو سیکھنے کا شوق ہے اور آپ تبدیلی لانے کا جذبہ رکھتے ہیں تو   
Digital Jobs آپ کے لیے مناسب ہو سکتا ہے۔

یہ پروگرام آپ کو درج ذیل فراہم کرتا ہے:

* انڈسٹری کے تعاون سے پیش کردہ اعلی معیار کے ڈیجیٹل کورس میں 12 ہفتوں کی مفت تربیت
* وکٹوریا میں کسی کاروبار میں تنخواہ کے ساتھ 12 ہفتوں کی ڈیجیٹل ملازمت کے لیے درخواست دینے کا موقع تاکہ آپ اپنی نئی ڈیجیٹل مہارتوں کو عمل میں لا سکیں۔ ہم نے سٹیٹ کے اعلی سطحی آجروں میں سے کچھ کو اس پروگرام کے تحت ملازمتیں دینے والوں میں شامل کیا ہے۔ شاید آپ Saleforce، CBA، Carsales یا Zendesk کے لیے کام کر سکیں جو ہمارے معاون اداروں میں سے محض چند ہیں۔
* پروگرام ایک مینٹور (متعلقہ شعبے میں رہنما) کے ذریعے مسلسل سہارا فراہم کرتا ہے۔

ڈیجیٹل کیریئر کے لیے مہارتوں میں اضافہ

اپنے کاروبار کے لیے نیا تصوّر اپنائیں

کیریئر بدلنے کے لیے اپنی مہارتوں میں اضافہ کرنے کا مطلب یہ نہیں ہے کہ آپ اپنے موجودہ علم اور مہارت کو ترک کر دیں۔ مسائل حل کرنے، منصوبہ بندی اور انتظام، اشتراک کار، تنقیدی سوچ اور لچک جیسی تمام صلاحیتیں ایک ڈیجیٹل ملازمت میں قابل قدر ہوتی ہیں۔

آپ کا تجربہ یا دلچسپی چاہے کسی بھی شعبے میں ہو، اپنے موجودہ علم، کام اور مہارتوں میں جدید ترین ڈیجیٹل مہارتیں شامل کرنے سے آئندہ سالوں میں آپ کے لیے کیریئر کے نئے مواقع پیدا ہوں گے۔

ہم نے وکٹوریا میں اعلی ترین تربیتی اداروں میں سے کچھ کو پروگرام میں شامل کیا ہے تاکہ مختلف دلچسپیوں اور مہارت کے مختلف درجوں کے لحاظ سے مناسب، انڈسٹری کے تعاون سے کئی مختلف کورس پیش کیے جائیں۔

پروگرام میں شریک افراد مندرجہ ذیل نہایت مانگ رکھنے والی ڈیجیٹل مہارتوں میں انڈسٹری کے تعاون سے 12 ہفتوں کی تربیت مکمل کرتے ہیں:

* پراڈکٹ مینیجمنٹ
* پراڈکٹ مینیجمنٹ (Agile)
* ویب ڈیویلپمنٹ
* ڈیٹا اینالیٹکس
* ڈیجیٹل مارکیٹنگ
* سائبر سیکیورٹی
* کلاؤڈ کمپیوٹنگ
* سافٹ ویئر پروگرامنگ/ڈیویلپمنٹ
* مصنوعی ذہانت/مشین لرننگ

درخواست دینے کا طریقہ

ہم ہر پس منظر یا شعبے کے 30 سال سے زیادہ عمر کے وکٹورین باشندوں کو دعوت دیتے ہیں۔

ہم ریجنل وکٹوریا کے لوگوں، روزگار میں واپسی کی خواہشمند خواتین اور جن لوگوں کی ملازمتیں COVID-19 کی وجہ سے متاثر ہوئیں، ان سب کو درخواست دینے کی ترغیب دیتے ہیں۔

اہل ہونے کے لیے ضروری ہے کہ:

* آپ وکٹوریا کے رہائشی ہوں
* آپ آسٹریلین شہری یا مستقل رہائشی ہوں یا مؤثر ویزا رکھتے ہوں جو آپ کو اگلے کم از کم 12 مہینے آسٹریلیا میں رہنے اور کام کرنے کا موقع دیتا ہے
* آپ کی عمر 30 سال سے زیادہ ہو یا آپ 10 سال سے زیادہ کام کا تجربہ رکھتے ہوں (کل 10 سال؛ ضروری نہیں ہے کہ یہ ایک مسلسل عرصہ ہو)۔

پروگرام میں افراد کو Hudson Australia کے زیر انتظام ایک مقابلہ نما بھرتی کے عمل کے ذریعے منتخب کیا جاتا ہے۔

پروگرام کے نئے راؤنڈ ہر سال جنوری، مئی اور ستمبر میں شروع ہوں گے۔ حتمی راؤنڈ جنوری 2024 میں ہو گا۔ آپ کسی بھی وقت درخواست دے سکتے ہیں۔

ہمارا مشورہ ہے کہ آپ درخواست دینے سے پہلے ویب سائیٹ دیکھیں اور [اکثر پوچھے جانے والے سوالات](https://djpr.vic.gov.au/digital-jobs/candidates#frequently-asked-questions) پڑھیں۔

[ابھی درخواست دیں](https://au.hudson.com/job-seekers/victoria-digital-jobs-program/)